เมื่อเกิด คนนึงอยากกินเนื้อย่าง อีกคนอยากกินข้าวไก่ทอดแบบญี่ปุ่น เลยมาลงตัวที่สุกิชิ สาขาเมกาบางนา ร้านกว้างนั่งสบายดีค่ะ แต่พนักงานน้อยไปหน่อย บริการเลยช้า อาหารก็ออกช้าไปนิดค่ะ
ช่วงนี้มีโปรโมชั่น ลด 50% บางเมนู ถึงสิ้นเดือนต.ค.58 โดยเลือกสั่งได้ 2 เมนู ต่อหนึ่งบิล

วันนี้สั่ง ซุปเนื้อรสเผ็ดสไตล์เกาหลี ซุปข้นด้วยไข่ มีวุ้นเส้นเกาหลีเส้นอวบๆนุ่มหนึบอร่อยค่ะ ส่วนเนื้อตุ๋นในซุปก็เยอะ และนุ่มมาก ทานละประทับใจ ให้ 10/10 เลยค่ะ

หมูดำคุโรบุตะสไลด์ อันนี้เอามาปิ้งย่าง จิ้มน้ำจิ้มอร่อยมากเลยค่ะ ชอบน้ำจิ้มของทางร้านอร่อยรสชาติดี

เซ็ทข้าวไก่ทอด อันนี้ อิ่มอร่อยกำลังดี มีพร้อมด้วยซุป เครื่องเคียงในเซ็ท ราคา 140฿ ก็ไม่ได้แพงจนเกินไปค่ะ

ข้าวหน้าเนื้อ อันนี้ ผิดหวังค่ะ ดูในเมนูกับที่มาเสิร์ฟจริง ต่างกันมาก ของจริงปริมาณน้อยดูไม่น่าทานเท่าที่ควร ที่สำคัญเนื้อเหนียวค่ะ 150฿ สำหรับเซ็ทนี้ ไม่แนะนำค่ะ 

ของคาวหมด จบด้วยของหวาน อย่าง
ไอศครีมเทมปุระทอด 65฿  แปลกดีค่ะ รสชาติโอเคเลยนะคะ อร่อย ไอศครีมคิดว่าเป็นไอศครีมถั่วแดงมั้ง ทานพอดีคำ รสชาติเข้ากันดีค่ะ